Document ID: /roh_data/filtered/Billingualer_Corpus_interleaved-de-rm.jsonl.gz/27

This is a text translated from German to Rumantsch Grischun.
Was tut der Kanton gegen Wildschäden im Wald?

Die kantonalen Bestimmungen über das Verhüten wie auch Vergüten von Wildschäden im Wald sollen dem Bundesrecht angepasst werden. Angestrebt werden klare Regelungen sowie möglichst einfache und unkomplizierte Verfahren.

Die Bündner Regierung unterbreitet dem Parlament einen Entwurf für eine Totalrevision der Vollziehungsverordnung zum kantonalen Jagdgesetz. Der Erlass soll neu "Kantonale Jagdverordnung" (KJV) heissen. Im wesentlichen geht es bei der Revision darum, die bestehenden Regelungen aufs Wesentliche zu reduzieren und möglichst schlanke Verfahren zu schaffen.

Ein Hauptpunkt der Revision liegt im forstwirtschaftlichen Bereich: Das Forstinspektorat muss die Wildschaden-Situation regelmässig prüfen. Wird in gewissen Regionen festgestellt, dass sich mehr als ein Viertel der Waldfläche wegen Wildschäden nicht mehr natürlich verjüngen kann, muss der Kanton Massnahmen ergreifen. Diese können jagdlicher oder forstlicher Natur sein und müssen auf einem bezüglichen Konzept beruhen, das vom zuständigen Departement zu genehmigen ist.

Kulturbeiträge

Die Regierung spricht Beiträge und Defizitgarantien im Gesamtbetrag von 330'000 Franken an die folgenden kulturellen Werke, Projekte und Veranstaltungen:

-

Druck der sprachwissenschaftlichen Arbeit "Phasenstrukturen des Unterengadinischen Beiträge zu einer sintaxa vallàdra" von Dr. Boni Kirstein,

-

Romanprojekt von Ivo Zanoni,

-

Romanprojekt "Einer wie Primo und Hans" von Andreas Bellasi,

-

Freilicht-Aufführungen des Stücks "Katharina Knie" von Carl Zuckmayer durch das Theater Grischun im Juli 1998 am Canovasee,

-

Herausgabe einer CD/MC durch den Cor da Baselgia Müstair zusammen mit dem Cerchel Musical Sursilvan,

-

Filmprojekt "Ring frei" (Arbeitstitel) von Men Lareida,

-

Dokumentarfilm "Not Vital zwischen Mensch und Tier" (Arbeitstitel) von Hercli Bundi,

-

Herausgabe des Romans "Der Kreis" von Hans Boesch,

-

Herausgabe einer CD und einer Festschrift zum 150jährigen Bestehen des Männerchors Chur,

-

Freilicht-Aufführungen des Musikals "Anatevka" durch die Cumpagnia da teater Laax im Juli und August 1998,

-

Sieben professionelle Theaterproduktionen des Vereins Freilichtspiele, der Klibühni und der Kulturwerkstatt In Situ 1998 in Chur,

-

Konzerte des Chors "Las Vouschs dalla Gelgia" vom 16.Februar in Savognin und vom 21. März 1998 in Thusis,

-

4. Theaterfestival der Bündner Vereinigung für das Volkstheater vom 23. bis 26. April 1998 in Thusis,

-

"Tartarer Frühling 1998" (Ausstellung und Konzert zum Thema Wald) vom 17. Mai 1998,

-

Herausgabe einer CD durch die Rockgruppe "Bulais sexuals", und

-

Herausgabe des Gedichtbands "Mistira" von Victor Durschei.

Sportbeiträge

Unter dem Titel Wirtschafts- resp. Sportförderung werden folgende Sportanlässe und Investitionen in sportliche Belange mit Beiträgen von insgesamt rund 76'000 Franken unterstützt:

-

Alpine Schweizermeisterschaften 1998 in Obersaxen (21. bis 29. März),

-

Abschlussarbeiten des Pferdesport-Zentrums der Reithalle Davos AG,

-

Organisation zweier Etappenankünfte der Tour de Suisse 1998 in Lenzerheide-Valbella (20./21. Juni),

-

Zeitmessanlage für den Eisenbahner Sportverein Chur,

-

Pistenmaschine und Sportmaterial für die Uniun sportiva Lumbrein, und

-

Bandenanlage und Eigenleistungen des Eishockey Club Grüsch in der neuen Eishalle.

Aus den Gemeinden

Grundsätzlich gutgeheissen wird das Vorprojekt für die Sanierung der Schulanlage Filisur (erste Etappe). An die anrechenbaren Anlagekosten von je etwa 450'000 Franken für die Primarschule und die Oberstufe werden Beiträge von 17.5 resp. 20 Prozent in Aussicht gestellt.

Definitiv genehmigt wird das Vorprojekt für den Neubau des Oberstufen-Schulhauses für die corporaziun da scola Rueun e contuorn in Rueun. An die anrechenbaren Anlagekosten von rund zwei Mio. Franken wird ein kantonaler Baubeitrag von 32 Prozent zugesichert.

Gutgeheissen wird die neue Verfassung der Gemeinde Stierva.

Aus den Beratungen der Regierung

Data: 19.02.1998

Quelle: dt Standeskanzlei Graubünden

Tge fa il chantun cunter donns da selvaschina en il guaud?

Las disposiziuns chantunalas davart prevegnir sco er indemnisar ils donns da selvaschina en il guaud duain vegnir adattadas al dretg federal. Ins vul cuntanscher cleras regulaziuns sco er proceduras uschè simplas e nuncumplitgadas sco pussaivel.

La regenza grischuna suttametta al parlament in sboz per ina revisiun totala da l'ordinaziun executiva tar la lescha da chatscha dal chantun. Il decret duai sa numnar da nov "ordinaziun da chatscha dal chantun" (OCC). En emprima lingia sa tracti tar la revisiun da reducir las regulaziuns existentas sin l'essenzial e da crear proceduras uschè speditivas sco pussaivel.

In punct principal da la revisiun sa chatta sin il sectur da la selvicultura: L'inspecturat forestal sto examinar regularmain la situaziun dals donns da selvaschina. Sch'i vegn constatà en tschertas regiuns che pli ch'in quart da la surfatscha dal guaud na po betg pli sa regiuvinar a moda natirala pervi da donns da selvaschina, sto il chantun prender mesiras. Quellas pon esser da natira da chatscha u da natira forestala e ston sa basar sin in concept correspundent che sto vegnir approvà dal departament cumpetent.

Contribuziuns culturalas

La regenza conceda contribuziuns e dat garanzias da deficit en l'import total da 330'000 francs als suandants projects ed a las suandantas ovras culturalas ed occurrenzas:

- stampa da la lavur filologica "Phasenstrukturen des Unterengadinischen - Beiträge zu einer sintaxa vallàdra" da dr. Boni Kirsten,

- project d'in roman da Ivo Zanoni,

- project dal roman "Einer wie Primo und Hans" da Andreas Bellasi,

- preschentaziun en il liber dal toc "Katharina Knie" da Carl Zuckmayer tras il Theater Grischun il fanadur 1998 al Lai da Canova,

- ediziun d'in DC/CM tras il Cor da Baselgia da Müstair ensemen cun il Cerchel Musical Sursilvan,

- project da film "Ring frei" (titel da lavur) da Men Lareida,

- film documentar "Not Vital- zwischen Mensch und Tier" (titel da lavur) da Hercli Bundi,

- ediziun dal roman "Der Kreis" da Hans Boesch,

- ediziun d'in DC e d'ina scrittira festiva per ils 150 onns d'existenza dal chor viril da Cuira,

- preschentaziuns en il liber dal musical "Anatevka" tras la Cumpagnia da teater da Laax, il fanadur ed l'avust 1998,

- set producziuns da teater professiunalas da l'uniun "Freilichtspiele", da la "Klibühni" e dal "Kulturwerkstatt In Situ" 1998 a Cuira,

- concerts dal chor "Las Vouschs dalla Gelgia" dals 16 da mars a Savognin e dals 21 da mars 1998 a Tusaun,

- 4. festival da teater da l'Uniun grischuna per il teater popular dals 23 fin ils 26 d'avrigl 1998 a Tusaun,

- "Tartarer Frühling 1998" (exposiziun e concert tar il tema guaud) dals 17 da matg 1998,

- ediziun d'in DC tras la gruppa da rock "Bulais sexuals", e

- ediziun dal tom da poesias "Mistira" da Victor Durschei.

Contribuziuns a favur dal sport

Sut il titel promoziun da l'economia resp. dal sport vegnan sustegnids ils sequents arranschaments sportivs e las investiziuns da natira sportiva cun contribuziuns da total radund 76'000 francs:

- campiunadis alpins svizzers 1998 a Sursaissa (21 fin ils 29 da mars),

- lavurs da finiziun vi dal center da sport da chavals da la "Reithalle Davos AG",

- organisaziun da duas arrivadas d'etappa dal Tour de Suisse 1998 a Lai-Valbella (20/21 da zercladur),

- indriz da mesirar il temp per il "Eisenbahner Sportverein" Cuira,

- maschina da far pista e material da sport per l'Uniun sportiva da Lumbrein, e

- stabiliment da spundas ed atgnas prestaziuns dal "Eishockey Club Grüsch" en la nova halla da glatsch.

Da las vischnancas

Approvà da princip vegn il project preliminar per la sanaziun dal stabiliment da scola da Filisur (emprima etappa). Vi dals custs imputabels da mintgamai radund 450'000 francs per la scola primara e per il stgalim superiur vegnan messas en vista contribuziuns da 17.5 resp. da 20 pertschient.

Approvà definitivamain vegn il project preliminar per la nova construcziun da la chasa da scola per il stgalim superiur da la corporaziun da scola Rueun e contuorn a Rueun. Vi dals custs imputabels dal stabiliment da radund 2 miu. francs vegn garantida ina contribuziun da construcziun dal chantun da 32 pertschient.

La nova constituziun da la vischnanca da Stierva vegn approvada.

Da las tractandas da la regenza - Data da la consegna: Gievgia, ils 19 da favrer 1998 -

Data: 19.02.1998

Funtauna: rg Chanzlia chantunala dal Grischun